Motî:cori - Wikipedia

# Motî:cori

### Èn årtike di Wikipedia.

Cisse pådje ci do motî a des intrêyes ki n' sont co k' a mitan fwaites. Si vos avoz des cnoxhances so ç' sudjet ci, vos nos ploz aidî, clitchîz sol loyén «candjî l' pådje» po radjouter des informåcions.

verifyî l' mot hêcheu dins l' egzimpe po II. 1

cori (codjowaedje)

I. [v.s.c.]

1. fé aler raddimint ses djambes, tot djåzant d' djins et d' biesses. F. courir. >> cori come on live, come ene bixhe, come on disraté: cori rade. F. ventre à terre. >> dji t' rårè sins cori: mançaedje a onk (ene) ki vs a djouwé ene kénte, et k' årè co dandjî d' vos. >> sins lon cori; u: divant lon cori: bénrade Bénrade si nos n' fijhans rén conte del plåke, on n' pålrè pus d' nozôtes sins lon cori (Richard Gueumine). F. bientôt, sous peu.

2. aler so valêye, tot djåzant d' l' aiwe, u d' on likide. Dj' a l' nez ki court et mes pîs ki sintèt: ça n' mi va nén; dj' a l' creva. F. couler.

3. piede di l' aiwe, tot djåzant d' on plafoné meur, d' ene måjhire di rotche. On dit eto: braire, goter, sûner. F. couler, suinter.

4. piede si intche tot djåzant d' on bik. Gn a on croyon-bik k' a corou dins m' ploumî.

II. [v.c.]

1. roter so tos (les tchmins). I court les voyes come hêcheu.

2. dins l' ratourneure: >> cori on risse: prinde on risse. Dji n' cour nou risse ki dji m' fwaiye magnî.

III. cori après [v.c.n.d.]

1. cori po ratraper. >> dji n' cour nén après: dji n' inme nén d' trop (èn amagnî). Franwal: ahåyant po: "ça ne me goûte pas".

2. aler vey totes (les femes), tos (les omes). I court après les femes des ôtes. On dit eto: tourner åtoû.

IV. si cori [v.pr.] dins les ratourneures: >> si cori foû d' lu; u: si cori les djambes foû do cou: cori rade. Les deus vîs s' corèt tot foû d' zels sins saveur apicî l' åwe (F. Duysenx). F. prendre ses jambes au cou.

IV. [v.s.dj.] passer. I court co portant on pô d' air, dins l' tcholeur, s' on trove ene boune plaece (M. Frisée).

| coreu, coreuse u courrece [o.f.n.]

1. li ci (cene) ki court. F. coureur. >> coreu a pî, a velo, a moto, en oto: li ci ki fwait des coûsses. F. coureur à pied, coureur cycliste, pilote de compétition.

2. (pus stroetmint, a Bince) li ci ki va ramasser des cwårs po les soces di djîles.

3. li ci ki court après les femes, li cene ki court après les omes. On dit eto: Djihan-comere F. coureur de jupons, coureuse d'hommes.

| coraedje 2 [o.n.]

1. no d' fijhaedje et no di çou k' est fwait (accion eyet si adierça) pol viebe "cori". F. course, écoulement, flux.

2. plaece ki l' aiwe court. F. fuite, écoulement, déversement, dégorgement.

| corince [f.n.] foite schite. F. dyssenterie.

| courreyes

I. [f.n.] coûsse di bråmint des djins eshonne. Pattavå les voyes, c' est ene courreye d' efants, des bruts d' tabeurs, di muzikes et d' xhiletes, come al dicåce (J. Calozet).

II. [f.n.t.pl.] totès coûsses sins aveur çou k' on vout. El mestî d' galreyisse est foirt hodant et scrandixhant: i fåt ene peclêye di sôs, gn a des masses di courreyes, et des eguegnes di totes les cognes. (L. Mahin). On dit eto: coratreyes. F. agitation, démarches inutiles.

| corî [o.n.]

1. pitit pourcea. On dit eto: moyinea. F. porcelet, goret.

2. çou ki vént pal posse. F. courrier.

Ôte parintêye :

- corant.
- corater, coratreye.
- ricori

Mots d' aplacaedje :

- cori evoye.

Minme sourdant etimolodjike :

- coûsse
- escourci

Omonimeye (avou coraedje)

- coraedje (cwålité d' on coraedjeus)

Prin del pådje «http://wa.wikipedia.org../../../c/o/r/Mot%C3%AE%7Ecori.html»

Categoreye: Djermons motî

##### Views

- Årtike
- Copene
- Modêye d' asteure

##### Cweri